I øjeblikket er der håndboldfest, når det danske herrelandshold løber på banen ved VM. Men i den kommende weekend er der mulighed for håndboldfest for alle aldre på alle niveauer. Når håndboldspillere får netmaskerne til at blafre i den kommende weekend, så er der god grund til at juble lidt mere end normalt. Hvert scorede mål den 28. og 29. januar udløser nemlig en donation på 50 kroner til Danmarks Indsamling 2023. Det er A.P. Møller - Mærsk og A.P. Møller Fonden, der donerer 50 kroner for hvert mål, der bliver scoret i de danske håndboldhaller over de to dage. - Håndboldspillere over hele landet kan godt tage og juble ekstra meget over de mål, de selv og deres hold får scoret i weekenden. Jeg siger ikke, at vi skal juble, når modstanderen scorer, men det er lige før, fortæller Morten Stig Christensen, formand for Dansk Håndbold Forbund 135 nordjyske klubber kan bidrage Ifølge Dansk Gymnastik Forening er der i alt 135 klubber med håndbold på programmet i Nordjylland, så der bliver rig mulighed for at bidrage til weekendens indsamling. Og det er både ungdomskampe, seriekampe og elitekampe, som bliver talt med. Sidste år blev der i weekenden scoret næsten 40.000 mål, og det medførte en donation på knap to millioner kroner. I år er forventingen at det tal stiger, fordi corona aflyste en del kampe i fjor. Danmarks Indsamling foregår den 4. februar og støtter i år verdens sårbare børn.

Referat:
Det er med at have trænet skudarmen for alle nordjyske håndboldspillere i den kommende weekend.